**Metodiskais materiāls**

**“KĀ VADĪT VĒRTĪBU UN STRATĒĢIJAS PLĀNOŠANAS DARBNĪCU NOMETNES DARBINIEKU KOMANDAI”**

Arnolds Brūders, m. paed.

Rīga, 2017. gads

**Metodiskais materiāls “Kā vadīt vērtību un stratēģijas darbnīcu nometnes darbinieku komandai”**

Autors- Arnolds Brūders, m. paed.

Metodiskais materiāls paredzēts nometņu vadītāju darbam ar savu pedagogu komandu, vienojoties par bērnu un jauniešu nometņu vērtībām, misiju un vīziju. Šis darbs veicams pirms nometnes satura, laika un darbu plānošanas nometnes sagatavošanas periodā. Vērtību darbnīcā ieteicams piedalīties visiem potenciālajiem nometnes darbiniekiem.

Nometnes vērtību un stratēģijas darbnīcai paredzamais laiks 6-7 stundas. Nodarbību var organizēt vienā vai vairākos piegājienos, katrā reizē īstenojot vienā vai vairākās nodarbību daļās paredzēto.

**Vērtību darbnīcas mērķi**

* Vienoties par nometnes vērtībām;
* Izstrādāt nometnes misiju un vīziju;
* Vienoties par nometnes stratēģiskajiem mērķiem, to indikatoriem;
* Vienoties par galvenajām aktivitātēm nometnes stratēģiskomērķu sasniegšanai.

**Vērtību darbnīcas norises plāns**

|  |  |  |
| --- | --- | --- |
| **NORISES****LAIKI** | **NODARBĪBU SATURS** | **SAGAIDĀMAIS REZULTĀTS** |
| 15 min. | Ievads* Iepazīšanās, vienošanas par mērķiem un norisi.
 | Atvērtība, brīva atmosfēra, gatavība strādāt. |
| 2 stundas | 1. daļa**MŪSU VĒRTĪBAS**Izmantojot “vērtību matricu”:* 5 būtiskāko komandas vērtību noteikšana.
* 5 būtiskāko individuālo vērtību noteikšana.
* Vienošanās par vērtību saderību.
* Vienošanās par vērtību nozīmi un to uzturēšanas izpausmēm un iespējām nometnē.
 | * Noteiktas 5 darbiniekiem būtiskākās personiskās un nometnes vērtības.
* Panākta izpratne par personisko un nometnes vērtību nozīmi katra dalībnieka izpratnē.
* Panākta vienošanās par personisko un nometnes vērtību saderību.
* Panākta kopīga sapratne un vienošanās par nometnes vērtību nozīmi un to uzturēšanas izpausmēm un iespējām nometnē.
 |
| 30 min. - 1 st. | 2. daļa**MŪSU MISIJA*** Priekšlikumu izstrāde nometnes misijas definēšanai saskaņā ar definētajām komandas vērtībām.
* Vienošanās par nometnes misiju.
 | * Panākta vienota izpratne par nometnes misiju un tās nozīmi pedagogiem, audzēkņiem, vecākiem, sabiedrībai.
 |
| 30 min. – 1 st. | 3. daļa**MŪSU VĪZIJA UN NOMETNES FILOZOFIJA*** Priekšlikumu izstrāde nometnes vīzijas formulēšanai.
* Vienošanās par nometnes vīziju.
* Vienošanās par nometnes filozofiju.
 | * Panākta vienota izpratne un formulēta nometnes vīzija.
* Izprasta un formulēta nometnes filozofija.
 |
| 2 stundas | 4. daļa**STRATĒĢISKIE MĒRĶI*** Priekšlikumu izstrāde stratēģiskajiem mērķiem uzņēmuma vīzijas un misijas izpildei.
* Vienošanās par svarīgākajiem stratēģiskajiem mērķiem.
* Vienošanās par stratēģisko mērķu svarīgākajiem indikatoriem un veicamajiem uzdevumiem to sasniegšanai.
 | * Noteikti svarīgākie stratēģiskie mērķi nometnes attīstībai.
* Panākta vienošanās par nozīmīgākajiem. rādītājiem, kas kalpos kā indikatori mērķu sasniegšanas mērīšanai.
* Formulēti stratēģiskie mērķi un uzdevumi to sasniegšanai.
 |
| 30 min. | Kopsavilkums un atgriezeniskā saite. | * Veikts nodarbību norises rezumējums.
* Sniegta un saņemta atgriezeniskā saite par nodarbībā paveikto.
 |

*VAJADZĪGAIS NODARBĪBU PROCESAM*: A4 formāta papīra lapas; rakstāmie, lielās baltās tāfeles papīra lapas, līmlapiņu komplekti, līmlenta lielo lapu piestiprināšanai, sagatavotas un iepriekš izdrukātas nodarbībā vajadzīgās tabulas (skat. materiālos pie konkrētajām sadaļām)

**VĒRTĪBU DARBNĪCAS NORISE**

**Ievads- iepazīšanās, vienošanas par mērķiem un norisi.**

* Atkarībā no nometnes darbinieku pazīstamības pakāpes, katrs darbinieks īsi iepazīstina ar sevi, savu pieredzi un savu motivāciju strādāt nometnē.
* Nometnes vadītājs (vai semināra vadītājs) iepazīstina ar nodarbības programmu un vienojas par darba laikiem, pauzēm un sadarbības noteikumiem.
1. **daļa MŪSU VĒRTĪBAS, Izmantojot “vērtību matricu”.**
* **Kas ir vērtības – minilekcija un grupu darbs .**

VĒRTĪBAS

* + lietas, fakti, parādības, paradumi, principi, kam piemīt pozitīvo īpašību kopums un ko cilvēks savā apziņā uztver kā sev vai citai personai būtiski nozīmīgus, vēlamus konkrētos vēsturiskos apstākļos, noteiktā kultūrā un konkrētā sabiedrībā, kā arī kas sekmē viņa personības veidošanos.
	+ Vērtības izpaužas vienībā ar principiem, normām, mērķiem, ideāliem un raksturo attieksmi pret kultūru, darbu, valsti, cilvēkiem un sevi pašu.
	+ ***Vērtības ir personu vai personu grupu akceptēti principi un standarti, kas nosaka viņu uzvedību.***

*NOMETNES VĒRTĪBU DEFINĒŠANAS PROCESS*

* No «vērtību matricas» izvēlieties 5 sev personiski dzīvē vissvarīgākās vērtības
* Katru no tām uzrakstiet uz atsevišķas līmlapiņas
* Pielīmējiet visas lapiņas pie lielās lapas
* *VĒRTĪBU «TOP 10» NOTEIKŠANAS PROCESS*
	+ *Personiskās vērtības*- vērtības, kas ir būtiskas katram cilvēkam pašam un veido viņa uzvedību un attieksmi pret visām norisēm dzīvē.
		- No «vērtību matricas» izvēlieties 5 sev personiski dzīvē vissvarīgākās vērtības.
		- Katru no tām uzrakstiet uz atsevišķas līmlapiņas.
		- Pielīmējiet visas lapiņas pie lielās lapas.
	+ *Nometnes vērtības:*

Nometnes darbinieku akceptēti principi, kas nosaka katra darbinieka uzvedību un attieksmi nometnē, veicot savus darba pienākumus; vienlaikus tās ir vērtības, uz kuru pamata tiks veidota nometnes programma, kuras būs jāciena gan nometnes darbiniekiem, gan dalībniekiem, un kuras tiks uzturētas visā nometnes darbības laikā.

* + - no «vērtību matricas» izvēlieties 5 vērtības, kuras saskatāt kā būtiskākās nometnē godā turētās vērtības.
		- katru no tām uzrakstiet uz atsevišķas līmlapiņas
		- pielīmējiet visas lapiņas pie lielās lapas.
	+ Grupās apkopojiet rezultātus uz lielajām lapām, sakārtojot tās svarīguma secībā no 1- 10. Uzrakstiet uz lielās lapas šīs 10 būtiskākās personiskās un nometnes vērtības!

KO TAS NOZĪMĒ UN KO TAS DOD?

* Grupās noskaidrojiet, prezentējiet un vienojieties:
	+ Ko mums nozīmē katra no 10 personiskajām vērtībām un kāpēc mums tās ir svarīgas?
	+ Ko mums nozīmē katra no 10 nometnes vērtībām un kāpēc mums tās ir svarīgas?

| Vērtības  | **Ko tas nozīmē un kāpēc tās mums ir svarīgas?** |
| --- | --- |
|  |  |

* + Ko nozīmē katra no nometnes vērtībām nometnes organizatoram, nometnes dalībniekiem, viņu vecākiem un sabiedrībai kopumā?
	+ Ko tas jums, dalībniekiem, viņu vecākiem un sabiedrībai kopumā dod, ka nometnē tiek turētas godā šīs vērtības? Kāpēc šīs vērtības nometnē jāuztur? Kā tas izpaudīsies nometnes darbībā?

|  |  |  |  |
| --- | --- | --- | --- |
| Vērtības  | **Ko tas nozīmē organizatoram, dalībniekam, vecākiem, sabiedrībai** | **Ko tas dod? Kāpēc tās jāuztur nometnē?** | **Kā tas izpaudīsies nometnes darbībā?** |
|  |  |  |  |

|  |  |  |  |  |  |
| --- | --- | --- | --- | --- | --- |
| X | Apdomīgums | X | Izturība |  | Patīkama vide |
|  | Atbildība |  | Jauninājumi |  | Personība |
|  | Atklātība |  | Kārtība |  | Personības izaugsme |
|  | Attīstība |  | Kārtīgums |  | Prieks |
|  | Atvērtība |  | Komandas darbs |  | Radošums |
|  | Atzinība |  | Konstruktīvisms |  | Sabiedriskums |
|  | Bagātība |  | Kontrole  |  | Sacensība  |
|  | Brīvas gribas izvēle |  | Korektums |  | Sadarbība |
|  | Brīvība |  | Kvalitāte |  | Skaistums |
|  | Centīgums |  | Labdarība |  | Slava |
|  | Cieņa |  | Labklājība |  | Solidaritāte |
|  | Degsme |  | Laime |  | Solījumu izpilde |
|  | Draudzība |  | Lepnums |  | Stabilitāte |
|  | Drosme |  | Likums |  | Statuss |
|  | Drošība |  | Līdzjūtība |  | Stingrība |
|  | Dzīvesprieks |  | Loģika |  | Taisnīgums |
|  | Elastīgums |  | Lojalitāte |  | Taupīgums |
|  | Garīgums |  | Mērķtiecība |  | Tēvzemes labklājība |
|  | Godīgums |  | Miers |  | Tēvzemes mīlestība |
|  | Godprātīgums |  | Mīlestība |  | Ticība |
|  | Gods  |  | Neatkarība |  | Tikumība, ētika |
|  | Gudrība |  | Neatlaidība |  | Tradīcijas |
|  | Ģimene |  | Nopietnība |  | Uzticamība |
|  | Humors |  | Optimisms |  | Uzticība |
|  | Ietekme |  | Oriģinalitāte |  | Vara |
|  | Iniciatīva |  | Panākumi |  | Vēlme būt labākajam |
|  | Inteliģence |  | Pašcieņa |  | Vienotība |
|  | Izaicinājums |  | Pašizpausme |  | Viedums |
|  | Izcilība  |  | Paškontrole |  | Vienkāršība |
|  | Izglītošanās |  | Patiesums |  | Zināšanas |

**Vērtību matrica**

1. daļa **MŪSU MISIJA**

NOMETNES MISIJA:

* Ar misiju saprot lielu, nozīmīgu uzdevumu, aicinājumu, sūtību. Nometnes misija ir pamatojums, kāpēc nometne tiek veidota, kāpēc tā darbojas.
* Nometnes misija atspoguļo tās virsuzdevumu, sūtību, kāpēc tā darbojas esošajā nometņu piedāvājuma “tirgū”.
* Misija ir cieši saistīta ar vērtībām un kalpo to uzturēšanai un īstenošana.

*NOMETNES MISIJAS FORMULĒŠANAS PROCESS:*

* Grupās uz līmlapiņām sarakstiet katrs savu nometnes misijas formulējumu,
* Salīmējiet tās uz lielās lapas,
* Grupā izskatiet un izvērtējiet visus formulējumus, izveidojiet savas nometnes misijas formulējumu. To prezentējiet pārējiem.
* Visi kopā vienojieties par labāko un precīzāko misijas formulējumu, izveidojot to no grupu darba rezultātiem.
* Vienojieties par nometnes misijas nozīmi pedagogiem, audzēkņiem, vecākiem, sabiedrībai, izmantojot to pašu metodi:
	+ katrs uzrakstiet uz 1 līmlapiņas būtiskāko, ko nozīmē šāda misija a) nometnes pedagogiem, b) nometnes dalībniekiem, c) dalībnieku vecākiem, d) sabiedrībai
	+ darba grupās vienojieties par svarīgāko, ko dos misija katrai ar nometni saistītajai grupai, prezentējiet pārējiem un vienojieties par būtiskāko, ko dos misijas realizēšana nometnes darbiniekiem, dalībniekiem, vecākiem un sabiedrībai

|  |  |
| --- | --- |
| **Mūsu nometnes misija ir:** |  |
| **Tas nozīmē** | **Nometnes darbiniekiem, pedagogiem** |  |
| **Audzēkņiem (dalībniekiem)** |  |
| **Dalībnieku vecākiem** |  |
| **Sabiedrībai** |  |

1. **daļa NOMETNES VĪZIJA UN FILOZOFIJA**

NOMETNES VĪZIJA

* Vīzija raksturo nometnes attīstības redzējumu no to veidotāju viedokļa.
* Vīzija ir kodolīgi izteikta nometnes vēlamā nākotne.

*VĪZIJAS DEFINĒŠANAS PROCESS:*

* Darba grupās uz līmlapiņas uzrakstiet katrs savu redzējuma formulējumu:
	+ Kas ir sasniegtais mūsu nometnes darbības gala rezultāts pēc 5 gadiem? (Vienā paplašinātā teikumā, pabeigta darbība, nominatīvā, kas raksturo sasniegto).
	+ Uzlīmējiet savus formulējumus uz lielās lapas.
* Grupās izvērtējiet formulējumus un vienojieties par savas grupas labāko vīzijas versiju. To prezentējiet pārējām darba grupām.
* Pēc versiju prezentēšanas, vienojieties par labāko nometnes misijas formulējumu.

NOMETNES FILOZOFIJA

* Nometnes filozofija pauž to, kādas ētiskās, estētiskās vērtības dalībniekiem un pedagogiem ļaus uzturēt, parādīt, ieaudzināt nometnes īstenošana. Citiem vārdiem – vienošanās par vērtībām būs nometnes filozofijas galvenais stūrakmens.
* Nometnes filozofija ir nometnē īstenotais un uzturētais vērtībās un misijā balstīto ētisko un estētisko principu kopums, kas pauž nometnes idejas dziļāko jēgu, moto un pamatprincipus, kas ļauj sasniegt nometnes vīziju.
* Nometnes filozofiju var ietvert koncentrētā teicienā, aforismā, kas atspoguļo nometnes jēgu un ko var izmantot arī kā nometnes moto, kar raksturo šīs nometnes būtību un sūtību.

*NOMETNES FILOZOFIJAS DEFINĒŠANAS PROCESS:*

* Grupā vienojieties un uzrakstiet savu nometnes filozofijas formulējumu;
* Prezentējiet savu nometnes filozofijas variantu pārējām grupām;
* No grupu piedāvātajām nometnes filozofijas versijām izveidojiet un vienojieties par vienu, vislabāko nometnes filozofijas formulējuma variantu.
1. **daļa** **STRATĒĢISKIE MĒRĶI**

IZPRATNE PAR STRATĒĢISKO, TAKTISKO UN OPERATĪVO PLĀNOŠANU

STRATĒĢISKĀ PLĀNOŠANA

Attiecībā uz nometņu organizēšanu, stratēģiskie (jeb ilgtermiņa) plāni ir lēmumi, kuri attiecas uz visu nometņu kustību kopumā un pašu organizētajām nometnēm tajā, piemēram, kādas nometnes veidot, kādās nometņu darbības jomās konkurēt: izmaksu, kvalitātes, satura, pieejamības vai elastības; kur rīkot nometnes; kādus materiālos līdzekļus, ekipējumu un iekārtas izmantot; kādām jābūt darbinieku darba iemaņām utt.

*Stratēģiskā plānošana ir kompleksu nometnes attīstības plāna izstrādāšana, lai sasniegtu paredzētos ilgtermiņa mērķus. Tā ietver darbības virzienu izvēli un to attīstību, prioritāšu noteikšanu, resursu vajadzības un to iegūšanas avotu prognozēšanu, ārējo faktoru izmaiņu paredzēšanu, piem., nodokļu likmju izmaiņu paredzēšanu, nometnes kā uzņēmējdarbības veida attīstības pakāpes noteikšanu, globālās darbības programmas pasākumu izstrādāšanu, tirgvedības jautājumu risināšanu, uzņēmējdarbības rezultātu paredzēšanu u.c. jautājumus, kas saistīti ar nometnes ilgtermiņa vai vidēju termiņu attīstību. Par nometnes stratēģisko plānu var uzskatīt nometnes biznesa plānu. Stratēģiskās plānošanas procesā ir jānoskaidro, kur nometne grib nokļūt un kā tur nokļūt.*

TAKTIKAS PLĀNOŠANA

Taktikas (vidēja termiņa) plāni, ar plānošanas termiņu no sešiem mēnešiem līdz diviem gadiem, balstās uz nometnes organizēšanas dažādajiem iespējamajiem organizatoriskajiem un tehniskajiem ierobežojumiem un plānotā pieprasījuma prognozēm, ko nosaka ilgtermiņa plāni un pieejamiem resursiem, lai nometne varētu pildīt savus uzdevumus pēc iespējas efektīvāk un ekonomiski izdevīgāk. Lai arī nometnes iespējamo attīstību nosaka ilgtermiņa plāni, to var paātrināt vai palēnināt vidējā termiņa robežās. Taktikas plānošanas procesā var mainīt vienu vai vairākus lēmumus attiecībā uz: darbaspēka resursiem, organizēto nometņu skaitu, nometnes dalībnieku skaitu, nometnes rīkošanai izmantoto resursu un pakalpojumu apjomu, veidu un arī apakšlīgumu efektivitāti un saimniecisko izdevīgumu. Šādi plāni rada zināmas saistības, bet arī nodrošina stabilitāti.

*Nometnes taktiskā plānošana ir nometnes atsevišķu funkciju (audzināšanas darbs, saimnieciskais nodrošinājums, ārpakalpojumi utt.) izpildes plānošana, lai izpildītu tos uzdevumus, kas katrai no nometnes darbības sfērām un to vadītājiem ir jāveic nometnes plāna ietvaros, kādas būs viņu tiesības un pienākumi. Kāda perioda taktiskie plāni var paredzēt arī nometnes struktūras izmaiņas, struktūrvienību pienākumu izmaiņu. Visām taktiskos plānos paredzētām izmaiņām ir jāpamato to izdevīgums.*

OPERATĪVĀ PLĀNOŠANA

Operatīvās (īstermiņa) aktivitātes nodrošina elastību ikdienā, kas nepieciešama, lai apmierinātu nometnē paredzēto norišu prasības un vajadzības, kā to nosaka iepriekšminētie plāni. Īstermiņa darbība un laika plānojums paredz nometnes dienas norišu nodrošināšanu ar visiem nepieciešamajiem līdzekļiem un pasūtījumu savlaicīgu saņemšanu no pakalpojumu sniedzējiem. Visbiežāk detalizēts laika plānojums tiek izstrādāts vienai nometnes maiņai, tad vienai dienai un, visbeidzot, koriģēts vienai dienai uz priekšu.

*Operatīvā plānošana ir nometnes norises programmas plānošana īsam laika periodam [maiņai un katrai dienai], kurai pamatā ir nometnes veida, satura un norišu specifika. Operatīvs ir uz konkrēto norisi, procesu attiecināms, nekavējoši izpildāms. Operatīvie plāni tiek izstrādāti, lai konkretizētu taktiskos un stratēģiskos plānus. Operatīvās plānošanas uzdevums ir:
1. Nometnes norises plāna detalizēšana un konkretizēšana, lai noteiktu, kad, kādas norises nometnē notiks, atbilstoši nometnes filozofijai un saturam, atbilstoši iespējamām ārējo vai iekšējo apstākļu prasībām nometnē vai citiem apsvērumiem.
2. Nepieciešamo resursu [jaudu, materiālo resursu un darbaspēka] vajadzības noteikšana atbilstoši konkretizētajai nometnes programmai.
3. Materiālo resursu sagādes plānošana un to piegāžu organizēšana atbilstoši konkretizētajam nometnes norises plānam.
4. Ieņēmumu un izdevumu plānošana, ņemot vērā konkretizētos plānus.
5. Pārdošanas plānošana.
6. Atsevišķu nometnes struktūrvienību un darbinieku darba plānošana.
Izstrādātie plāni ir jānovērtē, vai tajos nav ieviesušās kļūdas, vai tie ir izpildāmi, optimāli utt.

Operatīvo plānu paveids ir kalendārais plāns, kas ir plāns, kurā pildāmie uzdevumi ir piesaistīti atsevišķām kalendāra dienām.
Kontrole ir nepieciešama, lai iegūtu informāciju par plānu izpildes gaitu, par novirzēm no plāniem to pildīšanas procesā, lai savlaicīgi pieņemtu lēmumus, ja plāni netiek izpildīti un nometne strādātu bez zaudējumiem.*

*NOMETNES STRATĒĢIJAS FORMULĒŠANAS PROCESS*

* Stratēģisko nometnes klientu un partneru noteikšana
	+ Strādājot mazās grupās, uzrakstiet:
		- 1. grupa-
			* kas ir jūsu nometnes klienti (vecāki, bērni, juridiskās personas, bērnu likumiskie pārstāvji utt.), kāda vecuma grupa, dzimums;
			* izveidojiet ”Klientu TOP 5”.

**Klientu TOP**

**Klienti - fiziskas vai juridiskas personas:**

* šādu klientu skaits;
* šo klientu vērtība tagad (sakārtojiet pēc svarīguma no 1-5) un nākotnē (kuriem klientiem arvien vairāk būs vajadzīgi mūsu nometnes pakalpojumi, no kuriem klientiem būs atkarīga nometnes nākotne? Novērtējiet pēc svarīguma no 1-5)
* Mūsu šodien zaudētie/ daļēji zaudētie klienti, ja tādi ir (pierakstiet - kāpēc?)

|  |  |  |  |  |
| --- | --- | --- | --- | --- |
| **TOP** | **Klients****(5 svarīgākie šīs grupas klienti)** | **Vērtība nākotnē****(būs vairāk vai mazāk?)** | **Zaudēts? Kāpēc?** | **Šīs grupas klientu kopskaits** |
| **1** |  |  |  |  |
| **2** |  |  |  |  |
| **3** |  |  |  |  |
| **4** |  |  |  |  |
| **5** |  |  |  |  |

* + - 2. grupa-
			* kas ir jūsu nometnes partneri – pakalpojumu sniedzēji, piegādātāji, ēdinātāji, sponsori utt.
			* izveidojiet ”Partneru TOP 5”.

**Partneru „TOP”**

**Partneri - fiziskas vai juridiskas personas, kuriem ir vajadzības un intereses** **sadarboties ar mūsu NVO:**

* šādu partneru skaits;
* šo partneru vērtība tagad un nākotnē (kuriem partneriem arvien vairāk būs vajadzīga sadarbība ar nometni, no kuriem partneriem būs atkarīga nometnes nākotne?) Novērtējiet pēc svarīguma no 1-5!
* Nometnei zaudētie/ daļēji zaudētie partneri (Atzīmējiet, kāpēc zaudēti).

|  |  |  |  |  |
| --- | --- | --- | --- | --- |
| **TOP** | **Partneris****(5 svarīgākie šīs grupas partneri)** | **Vērtība nākotnē (būs vairāk vai mazāk?)** | **Zaudēts? Kāpēc?** | **Šīs grupas partneru kopskaits** |
| **1** |  |  |  |  |
| **2** |  |  |  |  |
| **3** |  |  |  |  |
| **4** |  |  |  |  |
| **5** |  |  |  |  |

* Grupās
	+ 1. grupa - nosakiet katram stratēģiskajam klientam:
		- trīs viņa būtiskākās problēmas vai vēlmes un vajadzības, ko viņš vēlas atrisināt ar mūsu nometnes palīdzību;
		- būtiskākajai klienta problēmai nosauciet mūsu nometnes pakalpojumus un tos novērtējiet pēc 10 ballu skalas;
		- nosakiet, kādus pakalpojumus nometne piedāvā pārējo klienta problēmu risināšanai, un tos novērtējiet pēc 10 ballu skalas;
		- nosakiet katram pakalpojumam trīs svarīgākos partnerus, ar kuriem kopā pakalpojumu sniedzat;
		- nosakiet katra partnera piecas svarīgākās intereses, kāpēc viņš sadarbojas ar mūsu nometni.

**NOMETNES KLIENTA PROBLĒMA (vēlme, vajadzība), PAKALPOJUMI KLIENTAM UN PARTNERI**

**Klients Nr. 1-**

**Problēma (vēlme, vajadzība) Nr.-**

|  |  |  |  |
| --- | --- | --- | --- |
| **Nometnes pakalpojums/ -i** | **Nometnes pašreizējo pakalpojumu vērtējums pēc 10 ballu skalas (10- izcili, 1- ļoti slikti)** | **Partneri** | **Katra partnera 3 būtiskākās intereses** |
|  |  |  |  |
|  |  |
|  |  |
|  |  |  |  |
|  |  |
|  |  |

* + 2. grupa – izvērtējiet sadarbību ar partneriem:

**NOMETNES SADARBĪBA AR PARTNERIEM PAKALPOJUMU SNIEGŠANAS PROCESĀ KLIENTIEM**

|  |  |  |  |
| --- | --- | --- | --- |
| **Nometnē sniegtais pakalpojums** | **Partneris/ -i** | **Partnera/-u intereses** | **Nometnes un partnera sadarbības vērtējums pēc 10 ballu skalas (10- izcili, 1- ļoti slikti)** |
|  | **1** |  |  |
|  |  |
| **2** |  |  |
|  |  |
| **3** |  |  |
|  |  |

* Grupās izvērtējiet nometnes esošos un potenciālos pakalpojumus un sadarbību ar klientiem un partneriem:

**ESOŠIE UN NEPIECIEŠAMIE PAKALPOJUMI NOMETNES KLIENTIEM**

|  |  |  |  |  |
| --- | --- | --- | --- | --- |
| **Klients**  | **Esošie pakalpojumi** | **Nepieciešamie pakalpojumi** | **Esošie partneri** | **Potenciālie partneri** |
|  |  |  |  |  |
|  |  |  |  |
|  |  |  |  |  |
|  |  |  |  |
|  |  |  |  |  |
|  |  |  |  |
|  |  |  |  |  |
|  |  |  |  |
|  |  |  |  |  |
|  |  |  |  |

NOMETNES MĒRĶI

Noskaidrotās klientu un partneru vajadzības un vēlmes, intereses un potenciālās sadarbības iespējas ir pamats, lai skaidri definētu nometnes misijai un filozofijai atbilstošos stratēģiskos mērķus, kas ļaus īstenot formulēto nometnes vīziju.

VIRSMĒRĶIS

Nometnē būtiskākais ir misijas īstenošana jeb nometnes virsmērķis – īstenojot saturu, sniegt nometnes dalībniekiem pilnīgu sapratni par izvirzīto filozofisko vērtību kopumu un veidot jauniešos pozitīvu attieksmi pret šo ideju īstenošanu.

Praktiski to diez vai varēs sasniegt vienas un pat vairāku nometņu laikā, bet tas būs solis šī mērķa virzienā.

NOMETNES MĒRĶI

Virsmērķim pakārtoti ir

* Pedagoģiskie mērķi:
	+ Vispārpedagoģiskie (attīstošie);
	+ Audzināšanas;
	+ Didaktiskie (izglītojošie, mācīšanās).
* Ekonomiskie mērķi – kāda būs nometnes ekonomiskā efektivitāte un atdeve no idejas īstenošanas dalībniekiem, personālam, sabiedrībai.
* Politiskie jeb ideoloģiskie mērķi - kāds būs nometnes ideoloģiskais pamats.

*NOMETNES STRATĒĢISKO MĒRĶU FORMULĒŠANAS PROCESS*

* Vienojieties par nometnes virsmērķi un nometnes būtiskākajiem mērķiem, kas pakārtoti virsmērķim;
* Grupās pārbaudiet izvirzīto svarīgāko mērķu atbilstību nometnes vērtībām, misijai, filozofijai un vīzijai, koriģējiet mērķa formulējumu, ja nepieciešams. (Katra grupa strādā ar vienu konkrētu mērķi);
* Formulējiet un sagatavojiet prezentāciju par tiem rādītājiem, kas jāsasniedz līdz konkrētam nometnes stratēģiskā attīstības posma laikam (gadam). Šie rādītāji būs tie indikatori, kas ļaus nometnes attīstības gaitā kontrolēt un noteikt nometnes attīstības procesa norises rezultātus;
* Pēc katras grupas prezentācijas pārspriediet un vienojieties par būtiskākajiem katra mērķa indikatoriem;
* Pēc indikatoru apstiprināšanas, grupās vienojieties par būtiskākajiem praktiski veicamajiem uzdevumiem noteiktā laika periodā, kas ļaus sasniegt izvirzīto mērķi un tā indikatorus. Prezentējiet sagatavotos uzdevumus pārējām grupām, vienojieties par katra mērķa un tā indikatora sasniegšanas uzdevumiem konkrētam nometnes stratēģiskās attīstības posmam.

**STRATĒĢISKIE MĒRĶI**

**VĒRTĪBAS:**

**MISIJA:**

**NOMETNES FILOZOFIJA**

**VĪZIJA:**

**NOMETNES VIRSMĒRĶIS:**

1. **MĒRĶIS:**
	1.

**1. 1. Mērķa sasniegšanas indikators:**

1. **20…. gadā**

**1. 2.Mērķa sasniegšanas indikators:**

 **1.**

**Būtiskākie uzdevumi, kas veicami šī mērķa un tā indikatoru sasniegšanai**

1.1.

1.2.

1.3.

**KOPSAVILKUMS UN ATGRIEZENISKĀ SAITE**

*PROCESS:*

* Grupās apkopojiet dienas veikumu, izveidojot vienu stratēģiskās attīstības plānu savai nometnei
* Katram nodarbības dalībniekam dodiet iespēju 1-3 teikumos novērtēt nodarbībā sasniegto
* Vienojieties par tālākajiem nometnes plānošanas un organizēšanas darbiem.